1964 թ-ին ԵՊՀ Ֆիզիկայի ֆակուլտետի օպտիկայի ամբիոնի վարիչ է նշանակվում երիտասարդ այն ծամանակ դեռ ֆիզմաթ գիտությունների թեկնածու Վիլեն Ասլանյանը, որը եղել է մակրոմոլեկուլների ֆիզիկայի հայտնի լենինգրադյան դպրոցի հիմնադիրներից մեկի` Մ.Վ.Վոլկենշտեյնի աշակերտը: Այս հանգամանքը կողմնորոշեց նրան օպտիկայի ամբիոնին կից ստեղծել մի փոքր խումբ, որը զբաղվում էր օպտիկական մեթոդներով կենսաբանական և սիթետիկ պոլիմերների կառուցվածքի հետազոտումով: Ստեղծված խումբը հիմք հանդիսացավ 1965թ-ին ֆիզիկայի ֆակուլտետում «Մոլեկուլային ֆիզիկայի» ամբիոնի հիմնադրմանը (մինչև 1992 թ. կոչվում էր «Մոլեկուլային ֆիզիկայի և կենսաֆիզիկայի» ամբիոն), որի ղեկավարը դարձավ Վ.Ասլանյանը: Ֆիզմաթ գիտ.դոկտոր, պրոֆեսոր Վիլեն Ասլանյանը ղեկավարում էր ամբիոնը ստեղծման օրվանից մինչեւ իր անժամանակ մահը 1989-ին: Ամբիոնի հիմնական գիտական ուղղություններն էին` սինթետիկ և կենսաբանական (ԴՆԹ, ՌՆԹ, սպիտակուցներ, թաղանթներ) մակրոմոլեկուլների կառուցվածքի հետազոտումը - որը պահպանվում է մինչև օրս: